יעקב יעקב (משורר)

יעקב יעקב (נולד ב-15 ביולי 1942) הוא משורר ישראלי, שממלא גם תפקידי ניהול במוסדות תרבות ציבוריים.

 ביוגרפיה 
יעקב נולד בכורדיסטן העיראקית לוורדה לבית נחום ולרחמים יעקב. בשנת 1951 עלה ארצה כילד, עם כל משפחתו. לאחר שהות של שלושה חודשים באהלים בשער העלייה, נשלחה המשפחה למעברת הקסטל (כיום: היישוב מבשרת ציון). בנעוריו למד ב'בית ספר תיכון מזרחי' ברחוב הלל במרכז ירושלים,'בית ספר תיכון מזרחי' עבר מאז למיקום אחר וגם שינה את שמו. תחילה ל'בית הספר ע"ש ראם ליפשיץ' ובהמשך ל'בית הספר קשת ראם'. ובהמשך למד ב'בית המדרש למורים מזרחי' (כיום: מכללת ליפשיץ). בבגרותו למד ב'בית הספר לעובדי הוראה בכירים'. בתום שרותו הצבאי החל לעבוד בהוראה כמחנך ומנהל בית ספר והמשיך בתחום זה 15 שנים.

במרוצת השנים שלאחר מכן מילא תפקידים ציבוריים רבים:
 ממלא מקום ראש המועצה המקומית מבשרת ציון
 יועץ פרלמנטרי של סגן יו"ר הכנסת
 יועץ השר לאיכות הסביבה, שר העבודה והרווחה והשר לביטחון פנים
 מנהל אגף תרבות בעיריית ירושלים
 שימש כממונה על המחלקה להשכלת מבוגרים והאוניברסיטה העממית בירושלים.
 פעילות בעבר ובהווה בגופי תרבות שונים, ובכלל אלה: חבר מועצת הפיס לתרבות ואמנות, יו"ר מדור ספרות במשרד התרבות, חבר במדורים: פסטיבלים, מחקר ומורשת, חבר בצוות ההיגוי של פסטיבל ישראל מטעם עיריית ירושלים, חבר בהנהלת אגודת הסופרות והסופרים בישראל, יו"ר מועצת "מאזנים" (כתב העת של האגודה), יו"ר האיגוד הארצי של מנהלי התרבות בישראל, חבר הנהלת בית ש"י עגנון ויו"ר זמני, חבר באיגוד הישראלי לעיתונות תקופתית, שופט בבית הדין לענייני משמעת ברשויות המקומיות, חבר ההנהלה של ארגון יהודי כורדיסטן וחבר הנהלת תיאטרון החאן בירושלים.
 ערך את כתב העת "התחדשות" (כתב העת של יהודי כורדיסטן)
 כתב במשך כעשרים שנה טור אישי שבועי קבוע במקומון "זמן מבשרת" וטור חודשי במקומון "ירושלים שלנו".

במקביל לעיסוקיו הציבוריים פרסם ספרים ומחקרים על התרבות של יהודי כורדיסטן, וספר על העבודה בכנסת. הגיש וערך תוכניות רדיו, והשתתף בתוכניות טלוויזיה שונות.

כמשורר כתב כמה ספרי שירה בעברית. שיריו תורגמו לאנגלית, צרפתית, רוסית, גרמנית ורומנית. המתרגם של שיריו לרומנית הוא המשורר הישראלי ממוצא רומני מנחם פאלק.

יצירתו התפרסמה בכתבי עת שונים ובכללם: "מאזניים", "משיב הרוח", "אפיריון (כתב עת)", "האומה" ו"במתנ"סים".

משרד החינוך פרסם חוברת "הדרכה למורה" על יצירתו של יעקב בתוספת קלטת ובה ריאיון עם יעקב. החוברת והקלטת יועדו לשילוב במערכת החינוך.יפה בנימיני, פגישה עם יוצר: יעקב יעקב - מדריך למורה, בתוספת קלטת ובה ריאיון עם יעקב יעקב, ירושלים, הוצאת המרכזים הפדגוגיים, משרד החינוך והתרבות

שיריו התפרסמו גם בחוברות שהפיק ופרסם משרד החינוך בנושאים "יום האם" ו"יום ירושלים".

 חיים אישיים 
נשוי לשרה לבית בנימין. אב לחמישה.

מתגורר במבשרת ציון.

 ספריו 
 שירה 
 באלם קמילה: שירים (אייר: שמואל עובדיה), ירושלים, 1980
 זמרה סטופה מהררי אלף: שירים, ירושלים, דפוס יזהר, תשל"ח
 חרפים כנופים: שירים, ירושלים, י' יעקב, תש"ם
 אל הדממות הכלות: שירים, ירושלים, יעקב יעקב, תשמ"ח
 חלומה בשער בת רבים: שירים, ירושלים, תשנ"א
 רח' הכרמים 23: שירים, ירושלים, שי שירון, תשס"ד 2004

 פרוזה 
 סיפורו של הבית ברחוב הכרמים 23, ירושלים, שי שירון, 2009
 רון וגיל גיל ורון (ספר ילדים), הוצאה עצמית, 2018

 עיון 
 שבע אחיות במחול - על המחול הכורדי ולהקת המחול "שבע אחיות", הוצאת המועצה המקומית מבשרת ציון, 1979
 מבשרת ציון - היסטוריה של היישוב, הוצאת המועצה המקומית מבשרת ציון, 1980
 שנה למשרד לאיכות הסביבה, מדינת ישראל, המשרד לאיכות הסביבה, 1990
 ועת לדבר - נאומים נבחרים מעל במת הכנסת, הוצאת קול קו, 1993
 שמחה כורדית, ירושלים, הארגון הארצי של יהודי כורדיסטן, 1997
 רנים ורוקדים עם "להקת גוננים", מתנ"ס גוננים והארגון ארצי של יהודי כורדיסטן, 2015

 לקריאה נוספת 
 יפה בנימיני, עיונים בספרות החדשה של יוצאי המזרח בישראל, ירושלים, משרד החינוך והתרבות, המרכז לשילוב מורשת יהדות המזרח, תשמ"א. הפרק "שירתו של יעקב יעקב", עמ' 67–87.
 יפה בנימיני, פגישה עם יוצר: יעקב יעקב - מדריך למורה, בתוספת קלטת ובה ריאיון עם יעקב יעקב, ירושלים, הוצאת המרכזים הפדגוגיים, משרד החינוך והתרבות

 על הספר "סיפורו של הבית ברחוב הכרמים 23" 
 הרצל חקק, "סיפורו של בית", מאזנים, כרך פ"ג, גל' 4 (תשרי תש"ע, ספטמבר 2009), עמ' 47–48. נדפס גם ב'אפיריון', גל' 113 (חורף התש"ע), עמ' 36
 משה גרנות, "מבט אל על מרחוב הכרמים 23", מאזנים, כרך פ"ו, גל' 3 (סיון-תמוז תשע"ב, יוני 2012), עמ' 57–58.

 קישורים חיצוניים 









 הערות שוליים 

קטגוריה:ישראלים ילידי עיראק
קטגוריה:משוררים ישראלים
קטגוריה:משוררים כותבי עברית
קטגוריה:מבשרת ציון: אישים
קטגוריה:בוגרי מכללת ליפשיץ
קטגוריה:מנהלי בתי ספר ישראלים
קטגוריה:ישראלים ילידי כורדיסטן
קטגוריה:ישראלים שנולדו ב-1942